

**PLANINSKO DRUŠTVO BREŽICE**

**vas vabi na planinski izlet**

 **po Pliskini poti na Krasu**

**Izlet bosta vodila Borut Vukovič in Tone Jesenko.**

**Odhod bo v nedeljo, 8. septembra 2024, ob 7. uri**

**s parkirišča pri Restavraciji Štefanič.**

**Težavnost: nezahtevna označena pot; hoje bo približno dve in pol do tri ure**

**Način prevoza: s kombiji**

**Potrebna oprema: planinska obleka, primerna vremenskim razmeram, planinski čevlji, pohodne palice**

**Obvezni dokumenti: veljavna planinska izkaznica, zdravstvena izkaznica in osebni dokument**

**Prehrana:** **iz nahrbtnika ali v enem od gostišč**

**Prijave: do četrtka, 5. septembra 2024, oz. do zasedbe mest v kombijih**

**pri** **Lauri Rueh v »Vrtnici«** ali na **040 202 064**

**Pliskina pot na Krasu - učna pot po tipični pokrajini**

V središču vasi **Pliskovica** se začenja zanimiva krožna pot, ki jo označuje **v kamen vklesana ovčka**, simbol te kraške vasi. Take posebne oznake vodijo na kraško gmajno mimo neskončnih suhih kamnitih zidov, ki so jih gradili domačini, ko so kamniti svet spreminjali v travnike, pašnike in njive. S pomočjo informativnih tabel bomo ob poti spoznavali posebnosti kraške gmajne, se poučili o tu živečih pticah in izvedeli, čemu so nekoč služili kali in lokve ter zakaj so pomembni še danes. Pot je resnično poučna, hkrati pa ponuja prijeten sprehod po kraški pokrajini.

**V primeru slabega vremena bo tura 24 ur pred odhodom odpovedana.**

**OPOZORILO:**

**S prijavo na izlet udeleženka/udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!**

**Želimo vam varno in srečno hojo in lep planinski dan!**